पाएं अपने शहर की ताज़ा ख़बरें और फ्री ई-पेपरडाउनलोड करें
समस्तीपुर-दरभंगा मुख्य पथ पर रामपुरा मोड़ के समीप गुरुवार दोपहर एक ट्रक अनियंत्रित होकर घर में घुस गया। इससे घर में बंधा एक भैंस गंभीर रूप से जख्मी हाे गई। इस संबंध में स्थानीय लोगों का बताना है कि ट्रक दरभंगा से समस्तीपुर की ओर जा रहा था। हालांकि ट्रक की रफ्तार तेज रहने के कारण वह चरण महतो के घर में घुस गया। घटना से आक्रोशित गृह स्वामी व स्थानीय लोगों ने ट्रक चालक को बंधक बना लिया व घटनास्थल के समीप सड़क जाम कर दिया। ग्रामीणों के सड़क जाम के कारण इस पथ पर दोनों ओर वाहनों की लंबी कतार लग गई। करीब एक घंटे की मशक्कत के बाद पहुंची पुलिस ने जाम खत्म कराया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn